Örugg börn - nýtt veggspjald um slysavarnir Um árabil hafa Barnaheill - Save the Children á Íslandi boðið heilsugæslustöðvum veggspjald um slysavarnir barna til að afhenda foreldrum í ung - og smábarnavernd . Það sýnir hvernig hægt er að búa heimili og umhverfi barna á sem öruggastan hátt og reyna þannig að koma í veg fyrir að börn slasist , því slys eru yfirleitt engin tilviljun . Mælt er með því að veggspjaldið sé afhent foreldrum í 5 mánaða skoðun . Hægt er að senda pantanir á netfangið barnaheill@barnaheill.is eða hringja í síma 553 5900 . Karl Jóhann Jónsson listmálari gerði myndirnar á veggspjaldinu sem sjá má hér til hliðar . Á bakhlið þess er eftirfarandi texti : Fátt skiptir meira máli en velferð barna okkar . Tilvalið er að hengja veggspjaldið upp á vegg , 50 cm frá gólfi , og nýta mælistikuna til að fylgjast með vexti barnsins . Ekki er hægt að sýna öll öryggisatriði í umhverfi barna á veggspjaldi sem þessu , en örvarnar benda á það helsta á hverri mynd : Garður * Aðeins einn í einu á trampólíni . * Hafa öryggisnet á trampolíni og loka því við notkun . * Hafa hlíf yfir gormum trampólíns . * Fylgjast stöðugt með ungu barni í vatni , s.s. í heitum potti og sundi . * Nota öryggishlið efst og neðst við stiga . * Nota hjálm og gæta þess að hann sé rétt stillltur og endingartími í lagi . * Taka hjálm af höfði t.d. þegar á að leika og setja hann á öruggan stað . * Hafa glitaugu á hjóli og ljós ef hjólað er í myrkri . * Nota viðeigandi hlífar t.d. á hlaupahjóli og bretti . * Bakka bíl í stæði ef þess er kostur , sér í lagi þar sem börn eru að leik . Eldhús * Geyma hreinsiefni , lyf og bætiefni þar sem börn ná ekki til . * Nota öryggislæsingar á skápa og skúffur sem börn eiga ekki að komast í .